ফের শহরে অগ্নিকাণ্ড!

ওয়েব ডেস্ক: একের পর এক বিধ্বংসী আগুন শহর কলকাতায় (Kolkata)। আর এবার আগুন লাগল লেকটাউনের দক্ষিণদাঁড়ি ফিল্ম স্টুডিওতে। দাউদাউ করে জ্বলছে স্টুডিওটি (Fire In Studio)। ইতিমধ্যেই ঘটনাস্থলে উপস্থিত হয়েছে দমকলের ২ টি ইঞ্জিন।

কিন্তু কীভাবে এই আগুন লাগল তা এখনও জানা যায়নি। আগুন লাগার খবর পেয়েই সেখানে উপস্থিত হয় দমকলের ২ টি ইঞ্জিন। আগুন নিয়ন্ত্রণে আনার প্রচেষ্টা চলছে। যুদ্ধকালীন তৎপরতার সঙ্গে চলছে আগুন নেভানোর কাজ।

আরও পড়ুন: ‘অ্যাকশন হবে, কাউকে ছাড়া হবে না’

উল্লেখ্য, দুদিন আগেই ভয়াবহ আগুন লাগে বড়বাজারের মেছুয়া বাজারের ঋতুরাজ হোটেলে। ঘটনায় মৃত্যু হয়েছে ১৪ জনের। গতকাল অক্ষয় তৃতীয়ার দিন দিঘায় ‘ জগন্নাথধাম ‘ এর দ্বারউদ্ঘাটন করেন মুখ্যমন্ত্রী। আর আজ সোজা দিঘা থেকে পৌঁছে যান কলকাতায়। কলকাতায় এসেই তিনি পৌঁছে যান বড়বাজারে। ঘুরে দেখেন ক্ষতিগ্রস্থ এলাকা। নির্দেশ দেন , হোটেল সংলগ্ন বাড়ি খালি করার। আর এবার আগুন লাগল লেকটাউনের দক্ষিণদাঁড়ি ফিল্ম স্টুডিওতে।

দেখুন অন্য খবর